# Terms of Endearment

| Terms of Ednearment |
| --- |
| kino poster |
| Režija | James L. Brooks |
| Producent | James L. Brooks |
| Scenario | Larry McMurty (roman) James L. Brooks (scenarij) |
| Uloge | Shirley MacLaine Debra Winger Jack Nicholson Danny De Vito Jeff Daniels John Lithgow |
| Muzika | Michael Gore |
| Fotografija | Andrzej Bartkowiak |
| Montaža | Richard Marks |
| Distribucija | Paramount Pictures |
| Premijera | 1983. |
| Trajanje | 132 min. |
| Zemlja |  Sjedinjene Države |
| Jezik | engleski |
| Budžet | $15,000,000 |
| *Terms of Ednearment* na Internet Movie Database |

Vrijeme nježnosti (eng. *Terms of Endearment*) je američka drama Jamesa L. Brooksa iz 1983. prema romanu Larryja McMurtryja.

Lik Jacka Nicholsona, astronaut Garrett Breedlove, ne pojavljuje se u romanu. Uloga je napisana za Burta Reynoldsa, ali je on već radio na drugom filmu, pa je ona predana Jamesu Garneru. Garner se svađao s redateljem zbog različitih intepretacija, pa je uloga konačno pripala Nicholsonu. Debra Winger i Sissy Spacek bili su originalni izbori za uloge majke i kćeri. Film je pobrao pohvale kritike te je osvojio nekoliko nagrada.

## Radnja

Film govori o odnosu majke i kćeri i njihovoj neuspješnoj potrazi za ljubavlju. Počinje s novorođenom Emmom u njezinoj kolijevci, kako spava. Njezina majka, Aurora, ulazi kako bi je provjerila te ne vjeruje da je njezino dijete živo sve dok se beba ne probudi i počne plakati. Kao odrasla žena, Emma stupa u brak s profesorom Flapom Hortonom s kojim dobiva troje djece, usprkos protivljenu Aurore. Njihov brak krene nizbrdo, te Flap ima aferu sa studenticom Janice a Emma sa Samom. Istodobno, udovica Aurora započinje vezu sa susjedom, bivšim astronautom i ženskarom Garrettom. Tijekom jednog pregleda, doktor otkriva da Emma boluje od raka. Aurora i Garrett su tu da joj daju potporu tijekom njenog boravka u bolnici. Aurora odluči pobrinuti se za njenu djecu. Emma umire a Aurora, Garrett i ostali sudjeluju na pokopu.

## Predstava

Dramatičarka Rebecca Gilman napisala je o *Vremenu nježnosti*: "Pogledajte u *Vrijeme nježnosti*. Gledamo i gledamo, ali tu zapravo nema radnje. Tada... oh, ona dobiva rak. To se uvijek događa kad ljudi ne znaju što bi napravili, a mislim da je to u tim slučajevima prečac do tragedije."

## Nastavak

1996. je snimljen nastavak *Večernja zvijezda*, s MacLaine i Nicholsonom koji su reprizirali originalne uloge.

## Glavne uloge

* Shirley MacLaine - Aurora Greenway
* Debra Winger - Emma Greenway Horton
* Jack Nicholson - Garrett Breedlove
* Danny De Vito - Vernon Dalhart
* Jeff Daniels - Flap Horton
* John Lithgow - Sam Burns

## Nagrade

Film je osvojio pet Oscara: za najbolji film, redatelja, adaptirani scenarij (James L. Brooks), glavnu glumicu (Shirley MacLaine) i sporednog glumca (Jack Nicholson).

Nagrađen je i sa četiri Zlatna globusa: za najbolji film - drama, scenarij, glavnu glumicu (MacLaine) i sporednog glumca (Nicholson).

Nagrada Udruženja njujorških filmskih kritičara nagradila je film s tri nagrade: za najbolji film, glavnu glumicu (MacLaine) i sporednog glumca (Nicholson).

## Vanjske veze

* *Terms of Endearment* na sajtu IMDb
* *Terms of Endearment* na Box Office Mojo-u
* *Terms of Endearment* na Rotten Tomatoes-u (`en`)